Jojo Rabbit

Jojo Rabbit é un filme estadounidense de 2019 de drama e comedia escrito e dirixido por Taika Waititi que se basea no libro de Christine Leunens Caging Ceos. Roman Griffin Davis interpreta o personaxe principal, Johannes "Jojo" Betzler, un neno membro de Deutsches Jungvolk que descobre que a súa nai (Scarlett Johansson) está agochando unha rapaza xudía (Thomasin McKenzie) no seu ático. Debido a isto debe poñer en dúbida as súas crenzas, mentres lida coa intervención do seu amigo imaxinario, unha versión fantasiosa de Adolf Hitler (Waititi). No filme tamén aparecern Rebel Wilson, Stephen Merchant, Alfie Allen e Sam Rockwell.

Estreouse internacionalmente na 44ª edición do Festival Internacional de Cinema de Toronto o 8 de setembro de 2019, onde gañou o meirande premio, o Grolsch People's Choice. Jojo Rabbit estreouse nos cinemas dos Estados Unidos o 18 de outubro de 2019, e nos de Nova Zelandia o 24 de outubro de 2019. Recibiu valoracións positivas, especialmente polas interpretacións, dirección, alma, estilo visual, banda sonora e produción, mais tamén xerou certo criticismo pola representación cómica dos nazis.

Jojo Rabbit foi escollido polo National Board of Review e polo American Film Institute como un dos mellores dez filmes do ano. Na 92ª edición dos Óscar recibiu seis nomeamentos, incluíndo as categorías de mellor filme e mellor actriz secundaria para Johansson, gañando finalmente o premio mellor guión adaptado. Nos Globos de Ouro estivo nomeado ó mellor filme comedia ou musical e mellor actor comedia ou musical para Davis.

 Personaxes 
 Roman Griffin Davis como Jojo
 Thomasin McKenzie como Elsa
 Taika Waititi como Adolf
 Rebel Wilson como Fräulein Rahm
 Stephen Merchant como Deertz
 Alfie Allen como Finkel
 Sam Rockwell como Capitán Klenzendorf
 Scarlett Johansson como Rosie
 Archie Yates como Yorki

 Acollida 
 Recadación 
No ano 2020, Jojo Rabbit recadou 33,4 millóns de dólares nos Estados Unidos e no Canadá, e 57 millóns adicionais noutros territorios, cun total internacional de 90,3 millóns de dólares.

 Notas 

 Véxase tamén 

 Ligazóns externas 

 Ficha en AllMovie 

Categoría:Filmes de 2019
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Taika Waititi
Categoría:Filmes producidos por Taika Waititi
Categoría:Filmes rodados na República Checa
Categoría:Filmes rodados en Praga
Categoría:Filmes sobre a segunda guerra mundial
Categoría:Filmes ambientados en 1945
Categoría:Filmes de Fox Searchlight Pictures
Categoría:Filmes sobre a Alemaña nazi